دالینجا کؤتک (بیر تک) اویوندا اوچ و اوچدن آرتیق اویونچو ایشتیراک ائده بیلر. اویونچولاردان بیری پایینا دوشن چوخورلاردان بیری‌نین نوخودلارینی ساعات عقربی ایستیقامتی اوزره قونشو چوخورلارا بیر- بیر سالیر. نؤوبه ایله ایکینجی و اوچونجو اویونچونو دا بونو تکرار ائدیر. کیمین آخرینجی نوخودو اویونچولارین چوخورونداکی تک سایدا (1،3،5) اولان نوخودلارین اوزه‌رینه دوشورسه، او اویونو اودموش حساب اولور. بو قایدا ایله اویون داوام ائدیر.